
ประกาศเทศบาลตำบลบ่อกรุ 
  เรื่อง เจตนารมณ์การป้องกันและต่อต้านการทุจริตคอร์รัปชั่น
_______________



เทศบาลตำบลบ่อกรุ  ให้ความสำคัญกับการต่อต้านการทุจริตคอร์รัปชั่น  ตลอดจนสนับสนุนและส่งเสริมให้บุคลากรทุกระดับมีจิตสำนึกในการป้องกันและต่อต้านการทุจริตคอร์รัปชั่นในทุกรูปแบบ  เพื่อที่สร้างความโปร่งใสมีมาตรฐานในการปฏิบัติงานที่ชัดเจนและเป็นสากลเป็นเครื่องมือกำกับความประพฤติของบุคลากรทุกคนและเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธาและไว้วางใจในการบริหารงานภาครัฐ


อาศัยความตามเจตนารมณ์ของรัฐธรรมนูญแห่งราชอาณาจักรไทยพุทธศักราช  ๒๕๕๐  และมาตรา ๓/๑ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔  แก้ไขเพิ่มเติมถึงฉบับที่ ๕ พ.ศ. ๒๕๔๕  และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖  ประมวลจริยธรรมของข้าราชการส่วนท้องถิ่นเทศบาลตำบลบ่อกรุ  อำเภอเดิมบางนางบวช จังหวัดสุพรรณบุรี  พ.ศ. ๒๕๕๗ ประมวลจริยธรรมของข้าราชการทางการเมืองท้องถิ่นฝ่ายบริหารเทศบาลตำบลบ่อกรุ พ.ศ.  ๒๕๕๗  


ดังนั้น  เทศบาลตำบลบ่อกรุ  จึงประกาศเจตนารมณ์การป้องกันและต่อต้านการทุจริตคอร์รัปชั่น  เพื่อพึงยืดถือเป็นแนวทางปฏิบัติต่อไป  ดังนี้


ข้อ  ๑  ประกาศฉบับนี้บังคับใช้กับ นายกเทศมนตรีเทศบาลตำบลบ่อกรุ  รองนายกเทศมนตรีตำบลบ่อกรุ   เลขานุการนายกเทศมนตรีเทศบาลตำบลบ่อกรุ  สมาชิกสภาเทศมนตรีเทศบาลตำบลบ่อกรุ  พนักงานส่วนท้องถิ่น  และพนักงานจ้างของเทศบาลตำบลบ่อกรุ (รวมเรียกว่า“บุคลากรเทศบาลตำบลบ่อกรุ”)


ข้อ  ๒  บุคลากรของเทศบาลตำบลบ่อกรุ  จะไม่เข้าไปเกี่ยวข้องกับเรื่องทุจริตคอร์รัปชั่นไม่ว่าโดยทางตรงหรือทางอ้อม


ข้อ  ๓  บุคลากรของเทศบาลตำบลบ่อกรุ  ไม่พึงละเลยหรือเพิกเฉยเมื่อพบเห็นการกระทำที่เข้าข่ายการทุจริตคอร์รัปชั่นที่เกี่ยวข้องกับเทศบาลตำบลบ่อกรุ  โดยต้องแจ้งให้ผู้บังคับบัญชาหรือบุคคลที่รับผิดชอบทราบและให้ความร่วมมือในการตรวจสอบข้อเท็จจริงต่าง ๆ หากมีข้อสงสัยหรือข้อซักถามให้ปรึกษากับผู้บังคับบัญชาหรือบุคคลที่กำหนดให้ทำหน้าที่รับผิดชอบเกี่ยวกับการติดตาการปฏิบัติประมวลจริยธรรมของบุคลากรแต่ละประเภทตามที่กำหนดไว้


ข้อ  ๔  บุคลากรของเทศบาลตำบลบ่อกรุ  จะตระหนักถึงความสำคัญในการเผยแพร่ให้ความรู้และทำความเข้าใจกับบุคคลอื่นที่ต้องปฏิบัติหน้าที่ที่เกี่ยวข้องกับเทศบาลตำบลบ่อกรุ  หรืออาจเกิดผลกระทบต่อเทศบาลตำบลบ่อกรุ  ในเรื่องที่ต้องปฏิบัติมิให้เกิดการทุจริตคอร์รัปชั่น
/ข้อ  ๔  บุคลากร...
-๒-
ข้อ  ๕  บุคลากรของเทศบาลตำบลบ่อกรุ  จะมุ่งมั่นที่จะสร้างและรักษาวัฒนธรรมองค์กรที่ยึดมั่นว่าการทุจริตคอร์รัปชั่น  และการให้หรือรับสินบนเป็นการกระทำที่ยอมรับไม่ได้  ไม่ว่าจะเป็นการกระทำกับบุคคลใดก็ตามหรือการทำธุรกรรมกับภาครัฐหรือภาคเอกชน


ทั้งนี้  ตั้งแต่บัดนี้เป็นต้นไป
ประกาศ ณ วันที่  26  เดือน  มกราคม  พ.ศ. ๒๕66

(นายศักดิ์ชัย   จันทร์ใหม่มูล)
นายกเทศมนตรีตำบลบ่อกรุ
